Հավելված N 19

Հաստատված է

Հայաստանի Հանրապետության սննդամթերքի

անվտանգության տեսչական մարմնի ղեկավարի

2020 թ. ապրիլի 20-ի N Կ77-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԲՈՒՍԱՍԱՆԻՏԱՐԻԱՅԻ ՎԱՐՉՈՒԹՅԱՆ ՊԵՏ**

|  |
| --- |
| **1․ Ընդհանուր դրույթներ** |
| **1.1**. **Պաշտոնի անվանումը, ծածկագիրը** Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) բուսասանիտարիայի վարչության (այսուհետ՝ Վարչություն) պետ (ծածկագիրը՝ 70-26.3-Ղ3-1)**1.2.** **Ենթակա և հաշվետու է**  Վարչության պետն անմիջական ենթակա և հաշվետու է Տեսչական մարմնի ղեկավարին. **1.3**. **Ենթակա և հաշվետու պաշտոններ**  Վարչության պետին անմիջական ենթակա և հաշվետու են Վարչության աշխատողները․  **1.4. Փոխարինող պաշտոնի կամ պաշտոնների անվանումները** Վարչության պետի բացակայության դեպքում նրան փոխարինում է Վարչության գլխավոր տեսուչներից մեկը.  **1.5. Աշխատավայրը** Հայաստան, ք. Երևան, Արաբկիր վարչական շրջան, Կոմիտասի պող․49/2 |
| **2. Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. ապահովում է պեստիցիդների և ագրոքիմիկատների պահպանման, փոխադրման, իրացման, oգտագործման գործընթացների նկատմամբ պետական վերահսկողության աշխատանքների իրականացումը. 2. ապահովում է Հայաստանի Հանրապետության տարածքում վնասակար oրգանիզմներ հայտնաբերելու և դրանց հետագա տարածումը կանխարգելելու նպատակով իրականացվող բուսասանիտարական մոնիթորինգի աշխատանքների իրականացումը․ 3. ապահովում է բուսասանիտարական մոնիթորինգի արդյունքների վերլուծության և դրա հիման վրա Հայաստանի Հանրապետության տարածքում առկա (հայտնաբերված) կարանտին և կարգավորվող ոչ կարանտին վնասակար oրգանիզմների ցանկի նախապատրաստման և հաստատման ներկայացման աշխատանքների իրականացումը. 4. ապահովում է Հայաստանի Հանրապետությունում պետական գրանցում չստացած, oգտագործումից հանված, ժամկետանց, անորակ և արգելված պեստիցիդների իրացման և oգտագործման արգելման ուղղված աշխատանքների իրականացումը. 5. ապահովում է Տեսչական մարմնի մարզային կենտրոնների կողմից կատարված աշխատանքների արդյունքների ամփոփման, խնդիրների վերհանման և դրանց վերաբերյալ առաջարկությունների ներկայացման աշխատանքները. 6. ապահովում է ներմուծվող բուսասանիտարական հսկման ենթակա բեռներում հայտնաբերված կարանտին վնասակար oրգանիզմների մասին արտահանող երկրի բուսասանիտարիայի բնագավառի պետական մարմնին, Բույսերի պաշտպանության եվրոպական և միջերկրածովյան կազմակերպությանը և Բույսերի պաշտպանության միջազգային համաձայնագրի քարտուղարությանը ծանուցումը. 7. ապահովում է մարզային կենտրոնների կողմից կատարված աշխատանքների արդյունքների ամփոփման, խնդիրների վերհանման և դրանց լուծման վերաբերյալ առաջարկությունների ներկայացման աշխատանքների իրականացումը. 8. ապահովում է բուսասանիտարիայի բնագավառը կարգավորող օրենքների և իրավական այլ ակտերի նախագծերի նախապատրաuտման աշխատանքներին աջակցության տրամադրման աշխատանքները. 9. ապահովում է Հայաստանի Հանրապետության կառավարությունից, նախարարություններից և այլ մարմիններից ստացված օրենքների և իրավական այլ ակտերի նախագծերի վերաբերյալ կարծիքների տրամադրման աշխատանքների իրականացումը. 10. ապահովում է Տեսչական մարմնի կողմից վարվող էլեկտրոնային տեղեկատվական բազաների վարման աշխատանքներին Վարչության մասնակցությունը. 11. ապահովում է բուսասանիտարիայի բնագավառում Տեսչական մարմնի վերահսկողության մոնիթորինգային գործունեության արդյունքների ամփոփման, վերլուծության, խնդիրների և բացերի վերհանման աշխատանքների իրականացումը. 12. ապահովում է մոնիթորինգային ծրագրերի նախագծման և իրականացման վերաբերյալ առաջարկությունների ներկայացման աշխատանքները. 13. ապահովում է բուսասանիտարիայի բնագավառում Տեսչական մարմնի քաղաքականության, նպատակների և խնդիրների իրականացման վերաբերյալ առաջարկությունների ներկայացման աշխատանքները. 14. ապահովում է բուսասանիտարիայի բնագավառում Տեսչական մարմնի գործունեության վերաբերյալ ծրագրերի մշակման և իրականացման աշխատանքներին Վարչության մասնակցությունը. 15. մասնակցում է պետական մարմիններում և կազմակերպություններում բուսասանիտարիայի բնագավառին վերաբերվող հարցերի վերաբերյալ քննարկումներին․ 16. ապահովում է ժամանակավոր կարանտին բուսասանիտարական միջոցառումների մասին որոշում ընդունելու դեպքում Եվրասիական տնտեսական հանձնաժողովին և ԵԱՏՄ անդամ պետությունների լիազոր մարմիններին տեղեկացման աշխատանքները՝ ԵԱՏՀ հանձնաժողովի խորհրդի սահմանած կարգով և ժամկետներում.   **Իրավունքները՝**   * իր կողմից ղեկավարվող կառուցվածքային ստորաբաժանմանը և գործունեության բնագավառին առնչվող հարցերի և խնդիրների (այդ թվում` ռազմավարական նշանակության) լուծմանն ուղղված առաջարկություններ ներկայացնել․ * համապատասխան շահագրգիռ մարմիններից ստանալ մասնագիտական կարծիքներ և առաջարկություններ․ * Վարչության աշխատողներից պահանջել իրենց իրավասությանը վերապահված գործառույթների կատարումը, իրենց առջև դրված խնդիրների իրագործումը հավաստող հաշվետվություններ, զեկուցագրեր և այլ անհրաժեշտ փաստաթղթեր․ * միջազգային համագործակցության շրջանակներում մասնակցել բուսասանիտարիայի ոլորտին առնչվող հարցերի քննարկման նպատակով կազմակերպվող կոնֆերանսներին, սեմինարներին, գիտաժողովներին և այլ հանդիպումներին․ * Վարչության առջև դրված խնդիրների և գործառույթների իրականացման հետ կապված հրավիրել խորհրդակցություններ, ինչպես նաև մասնակցել Տեսչական մարմնի իրավասությանը վերապահված խնդիրների, գործառույթների հետ կապված խորհրդակցություններին և քննարկումներին, քննարկվող հարցերի շուրջ ներկայացնել մասնագիտական կարծիքներ և առաջարկություններ, վերհանել ոլորտում առկա խնդիրները, ներկայացնել դրանց լուծման տարբերակներ. * Տեսչական մարմնի կառուցվածքային ստորաբաժանումներից, այլ մարմիններից, պաշտոնատար անձանցից պահանջել Վարչության առջև դրված գործառույթների և խնդիրների իրականացման հետ կապված անհրաժեշտ տեղեկատվություն և նյութեր․ * Տեսչական մարմնի մարզային կենտրոններից և բուսասանիտարիայի բնագավառում գործունեություն իրականացնող ֆիզիկական և իրավաբանական անձանցից պահանջել անհրաժեշտ փաստաթղթեր, հաշվետվություններ և այլ անհրաժեշտ տեղեկատվություն․ * Տեսչական մարմնի ղեկավարին, ըստ անհրաժեշտության, ներկայացնել առաջարկություններ Վարչության աշխատանքներին մասնագետներ, փորձագետներ, գիտական հաստատությունների ներկայացուցիչներ ներգրավելու վերաբերյալ․ * Տեսչական մարմնի ղեկավարին, ըստ անհրաժեշտության, ներկայացնել առաջարկություններ աշխատանքային խմբեր կազմավորելու վերաբերյալ․ * մասնակցել աշխատանքային հմտությունների և մասնագիտական կարողությունների կատարելագործմանն ուղղված ուսումնական դասընթացների, աշխատաժողովների, սեմինարների․   **Պարտականությունները՝**   * ուսումնասիրել Վարչության գործառույթները կանոնակարգող և գործառույթների իրականացմանն առնչվող իրավական ակտերը, օրենսդրության հակասությունների, բացերի հայտնաբերման դեպքում ներկայացնել դրանց վերացման, օրենսդրության կատարելագործման վերաբերյալ առաջարկություններ. * հետևել Հայաստանի Հանրապետության տարածքում բուսասանիտարական մոնիթորինգի տարեկան ծրագրի նախապատրաստման, մոնիթորինգի արդյունքների վերլուծության և ամփոփման աշխատանքներին, ուսումնասիրել մոնիթորինգի արդյունքները, խնդիրների հայտնաբերման դեպքում տալ դրանց վերացման ուղղված համապատասխան հանձնարարականներ, անհրաժեշտության դեպքում, ցուցաբերել մեթոդական աջակցություն. * մոնիթորինգի արդյունքներով ստացված տեղեկատվության միջոցով բացահայտել և գնահատել կարանտին վնասակար օրգանիզմի զանգվածային զարգացմանն ու տարածմանը նպաստող գործոնները. * ստուգել բուսասանիտարական զննման կամ փորձաքննության արդյունքում և բուսասանիտարական կանոնների ու նորմերի բավարարման դեպքում՝ միայն հաշվառված ֆիզիկական և իրավաբանական անձանց պատկանող բույսերի, բուսական արտադրանքի և կարգավորվող այլ առարկաների համար կազմվող և տրամադրվող բուսասանիտարական անձնագրերը, դրանցում առկա տեղեկությունների համապատասխանությունն օրենսդրությամբ սահմանված պահանջներին, խախտումների, բացթողումների, խնդիրների բացահայտման դեպքում տալ համապատասխան ցուցումներ և հանձնարարականներ. * վերհանել, պլանավորել Վարչության առջև դրված խնդիրներով և գործառույթներով պայմանավորված ռազմավարական խնդիրները, կանխորոշել դրանց լուծման ուղիները. * հետևել Հայաստանի Հանրապետությունում պետական գրանցում չստացած, օգտագործումից հանված, ժամկետանց, անորակ և արգելված պեստիցիդների իրացման և օգտագործման արգելմանն ուղղված աշխատանքների կատարմանը, ուսումնասիրել վերլուծության արդյունքները, խնդիրների, խախտումների բացահայտման դեպքում տալ դրանց վերացմանն ուղղված համապատասխան ցուցումներ և հանձնարարականներ. * ուսումնասիրել, վերլուծել բուսասանիտարիայի բնագավառում Տեսչական մարմնի վերահսկողության մոնիթորինգային գործունեության արդյունքները, խնդիրների, բացթողումների, օրենսդրության պահանջների խախտումներ հայտնաբերելու դեպքում տալ դրանց վերացմանն ուղղված հանձնարարականներ, ինչպես նաև այդ վերլուծության արդյունքները, համապատասխան առաջարկություններով, հիմնավորումներով և անհրաժեշտ փաստաթղթերով ներկայացնել Տեսչական մարմնի ղեկավարին. * Տեսչական մարմնի ղեկավարին, ըստ անհրաժեշտության, ներկայացնել զեկուցումներ՝ բուսասանիտարիայի անվտանգության բնագավառում Տեսչական մարմնի վերահսկողության մոնիթորինգային գործունեության, իրականացված աշխատանքների և դրանց արդյունքների վերաբերյալ. * Տեսչական մարմնի ղեկավարին ներկայացնել առաջարկություններ կարանտին վնասակար օրգանիզմի դեմ պայքարի համար անհրաժեշտ միջոցների ձեռնարկման վերաբերյալ. * հետևել Տեսչական մարմնի մարզային կենտրոններից և բուսասանիտարիայի բնագավառում գործունեություն իրականացնող ֆիզիկական և իրավաբանական անձանցից ստացված համապատասխան տեղեկատվության և հաշվետվությունների վերլուծության աշխատանքներին, գնահատել վերլուծության արդյունքները, խնդիրների հայտնաբերման դեպքում, տալ դրանց լուծմանն ուղղված հանձնարարականներ․ * հետևել ժամանակավոր կարանտին բուսասանիտարական միջոցառումների մասին որոշում ընդունելու դեպքում Եվրասիական տնտեսական հանձնաժողովին և ԵԱՏՄ անդամ պետությունների լիազոր մարմիններին տեղեկացման աշխատանքներին՝ ԵԱՏՀ հանձնաժողովի խորհրդի սահմանած կարգով և ժամկետներում. |
| **3. Պաշտոնին ներկայացվող պահանջները**  **3.1. Կրթություն, որակավորման աստիճանը**   |  |  |  |  |  |  | | --- | --- | --- | --- | --- | --- | | 1. | Ուղղություն | Գյուղատնտեսություն, անտառային տնտեսություն, ձկնային տնտեսություն և անասնաբուժություն | Բնական գիտություններ, մաթեմատիկա և վիճակագրություն | | | | 2. | Ոլորտ |  | Կենսաբանական գիտություններ | Շրջակա միջավայր | Քիմիա |   *Կամ*   |  |  |  | | --- | --- | --- | | 1. | Ուղղություն | Կրթություն | | 2. | Ոլորտ | Կրթություն | | 3. | Ենթաոլորտ | Առարկայական ուղղվածությամբ մանկավարժություն |   **3.2. Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ  **3.3. Աշխատանքային ստաժը, աշխատանքի բնագավառում փորձը** Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ կենսաբանական գիտությունների կամ բնական գիտությունների կամ գյուղատնտեսության կամ առողջապահության կամ ստուգումների կազմակերպման և անցկացման բնագավառում` չորս տարվա աշխատանքային ստաժ.  **3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**   1. Աշխատակազմի կառավարում 2. Քաղաքականության վերլուծություն, մոնիթորինգ 3. Որոշումների կայացում 4. Ծրագրերի կառավարում 5. Խնդրի լուծում 6. Բարեվարքություն   **Ընտրանքային կոմպետենցիաներ՝**   1. Բանակցությունների վարում 2. Փոփոխությունների կառավարում 3. Կոնֆլիկտների կառավարում 4. Բողոքների բավարարում 5. Ժամանակի կառավարում 6. Ելույթների նախապատրաստում և կազմակերպում 7. Ժողովների և խորհրդակցությունների կազմակերպում և վարում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման համար:  **4.2. Որոշումներ կայացնելու լիազորություններ**  Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման շրջանակներում։  **4.3. Գործունեության ազդեցություն**    Ունի տվյալ մարմնի մեկ կառուցվածքային ստորաբաժանման գործունեության վրա ազդեցություն և իր լիազորությունների իրականացման արդյունքում այլ անձանց և մարմինների վրա ազդեցություն և ազդեցությունը սահմանափակվում է համապետական մակարդակով որոշակի ոլորտով:  **4.4. Շփումներ և ներկայացուցչություն**    Շփվում և որպես ներկայացուցիչ հանդես է գալիս պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ ներկայացնելով համապատասխան կառուցվածքային ստորաբաժանումը:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման խնդիրները և դրանց տալիս լուծումներ։ |